A NETFLIX SAJÁT GYÁRTÁSÚ SOROZATA
A MEGFULLADT ÓRIÁS
…véglegesen zárva. Ezt már tudjuk egy ideje.
Előző éjjel nagy vihar volt,
ezért a város csak késő délelőtt kapta meg a hírt
az érkezésről, miután a helyi halászok észrevették.
Tudósként a kollégáimmal persze elhessegettük az első beszámolókat,
túlzásra vagy érzékcsalódásra gondolva.
Mivel azonban egyre több szemtanú tért vissza a partról,
úgy döntöttünk, személyesen is ellenőrizzük.
Gyerünk, Steven! Nincs idő a bámészkodásra.
Jövök már.
Legalább 60 tonnás lehet.
Szerintem inkább 80. Csak a csontjai nyomhatnak 30 tonnát.
Mivel a vonásai is hatalmasak voltak,
lehetetlen volt megbecsülni az óriás korát,
de klasszikus vonású szája és orra alapján
józan és szerény fiatalember lehetett.
Nemes, cizellált szépségű arc volt,
amely rácáfolt az óriás testének brutális erejére.
Fejedelmi, eposzi termete
inkább egy megfulladt argonautát
vagy az Odüsszeia hőseit idézte,
és nem a szokásos emberi testet, mint ahogy előtte elképzeltem.
Részben természetesen a puszta mérete nyűgözött le,
a legnagyobb hatással mégis az a puszta tény volt rám, hogy létezik.
Az életben számtalan dologban kételkedhetünk,
az óriás azonban abszolút értelemben létezett.
Azt bizonyította, hogy léteznek hozzá hasonló abszolútumok,
melyeknek a parton levő bámészkodók csak aprócska karikatúrái.
Azt nézzétek!
Ki az? Menjünk!
Gumiszerű.
- Gyere! - Csúszós.
Milyen odafent?
Vicces?
Teddy, te lökött, majdnem leestem.
Olyan ijedtnek tűnsz!
Távolról úgy nézett ki, mintha csak aludna,
és bármikor feléledhet,
hogy összezúzza saját maga, körülötte nyüzsgő, miniatűr másait.
Ám az idő múlásával
kezdett eltűnni az óriás varázserejű kisugárzása.
Jobb, ha visszamegyünk a városba. Sötétedik.
Igen. Azt hiszem, igazad van.
Három nappal később mentem vissza a partra.
Mivel látták, hogy érdekel az óriás,
a kollégáim az intézetben rám bízták a megfigyelésének feladatát.
Nem volt ebben semmi morbid, mivel azt kell mondanom,
hogy az óriás számomra még mindig élt.
Sokkal élőbb volt számos embernél, akik körülvettek.
Nem, dehogy. Nagyon nagy.
Ha a mészárosok itt kezdik, gyorsan hozzáférünk a combcsonthoz.
A csípő felé haladva folytatjuk.
Ehhez jó sok túlóra kell majd.
Másnap
szándékosan késő délután érkeztem,
abban a reményben, hogy kevesebben lesznek.
A tengervíznek való hosszú kitettség és a szövetek kezdődő bomlása
elkezdte eltüntetni az arc fiatalosságát.
A vonásai inkább jól táplált középkorúéra emlékeztettek,
és a közelgő bomlást jelezték előre.
Kezdte megadni magát a zsarnoki időnek,
amelynek foglya az emberiség többi része.
Bármilyen visszataszítónak tűnik,
ez a szüntelen átalakulás, a jól látható élet a halálban
adott végre bátorságot ahhoz, hogy felmásszak a holttestére.
Az új perspektíva felhívta a figyelmem az óriás utolsó szenvedéseire.
Attól, hogy nem tudott róluk, ugyanolyan fájdalmasnak érződtek.
A végére az arca átalakult
a kimerültség és a tehetetlenség maszkjává.
Ugyanaz az örvény nyelte el,
amelytől egyikünk rövid élete sem menekülhet.
A szenvedését pedig még tragikusabbá tette a magány,
amelyben szembenézett vele.
Elhagyott hajóként sodródott ki az üres partra.
MI VAN? BIZONYÍTÉK
Az amputálás a fosztogatások sorának első jele volt.
Két nap telt el,
mialatt a vonakodásommal küzdöttem,
mert nem akartam látni a fejedelmi jelenés végét.
Hatalmas mérete ellenére
az óriást a testének meggyalázása csak még emberibbé tette számomra.
Még sebezhetőbbé.
Ez a gyengeség ugyanakkor elnyomott gyűlöletet engedettszabadjára,
amely a kolosszus megcsonkítására biztatta a kis lényeket, akik körülvették.
Amikor másnap kimentem a partra,
szinte megkönnyebbülés volt látni, hogy elvitték a fejét.
Néhány héttel később tértem vissza újra.
Addigra az óriás már egyáltalán nem emlékeztetett emberre.
Jó estét, barátom!
Amikor eltűntek emberi mivoltának utolsó nyomai is,
amelyek szívósan ragaszkodtak a testhez,
a bámészkodók érdeklődése is elpárolgott végre.
Hónapokkal később, amikorra az óriás érkezése szinte feledésbe merült,
a test különböző részei elkezdtek felbukkanni városszerte.
A maradványok többsége csont volt.
BALLARD HENTESÜZLET
Ezek a hatalmas, bár megcsonkított emlékek jobban adták vissza
az óriás nagyszerűségét,
mint az utolsó emlékeim a felduzzadt maradványairól.
Nem kétlem, hogy ha átkutatnám a város kocsmáit,
szállodáit és éttermeit, az óriás orrát vagy füleit is megtalálnám,
a falra vagy a kandallóra kiakasztva.
Itt vehetnek jegyet!
CSODÁK VILÁGA
Tűnjetek innen! Ha érdekel, fizessetek!
Ami az óriási hímtagot illeti,
egy kis cirkusz látványossága lett,
amely az északnyugati partvidéket járja.
A monumentális szerszám,
amelynek mérete és egykori férfiereje is lenyűgöző,
egy egész sátrat foglal el,
bár sajnos tévesen azt hirdetik róla, hogy egy bálnáé volt.
Még azok is, akik eljöttek megnézni a vihar után, úgy emlékeznek rá,
ha egyáltalán emlékeznek, mint óriási tengeri lényre.
Számomra azonban ma is él az óriás.
Gyakran álmodom a feltámadásáról.
Egy kolosszus, ahogy a város utcáit járja,
és összegyűjti önmaga darabjait, mielőtt visszatérne a tengerbe.
A feliratot fordította: Vass András